الحزن في صوتك
الحزن في صوتك ازعج ساكني
لين صار الكون من حولي حزين
غصب عني حزن صوتك هاجني
لين خلى عاصي المعني يلين
وامتثل حرف القصيد ودعاني
وانسكب حزنك على شعري حنين
شلت انا صوتك وحزنك شالني
أكتم الصرخه وينساب الانين
شفت حزنك كيف حزنك شافني
كيف داهم خلوتي في لحظتين
طير أنا مثلك زماني ضامني
جّرحتني مثلك سيوف السنين
صابك الي من زماني صابني
في معاليق الحشا جرحه دفين
كلما ودعت هم زارني
من عذاب الوجد بياح الكنين
الفرح عقب الصداقه هابني
خافت البسمه على وجهي تبين
طير ياللي صوت حزنك هاضني
الله اللي ينتصر للصابرين
دايم السيف